Aparan

Aparan (Armenie: Ապարան, kent as Abaran an aw; til 1935, Bash Aparan; umwhile, Aparanbol, Aparan Verin, Aparanpol, Abaran Verin, Paraznavert, Kasakh an Kasagh) is a toun in Armenie, locatit in the Aragatsotn Province, aboot 50 kilometres northwast o Yerevan. It haes a mixed population o Armenies an Kurds, nummerin 5,711 as o the 2001 census. The ceety wis cried Bash Aparan (Բաշ Ապարան; Romanisit as Bash Abaran, Pash Aparan, an Dash Abaron an aw) till 1935. As o the 2010 estimate, the population o the toun wis 6,614. Etymologie an history It is commonly believit that the name o Aparan is derivit frae the wird Aparank (Armenie for ryal palace). The first reference tae the toun o Aparan wis made bi Ptolemy in the 2nt century BC. Ptolemy mentioned the toun as Kasala -bein the Hellenisit form o the Armenie name o Kasagh-. The toun wis the centre o Nig canton o Auncient Armenie. The famous Aparan Basilica o the Holy Sign o Cross wis biggit bi the end o the 4t century. Throu the years o the Armenie Genocide, mony Armenie refuge faimilies arrivit in Aparan frae the Wastren Armenie ceeties o Van, Mush, Alashkert an Karin atween 1914-1918. Miny ither faimilies haed arrivit frae the Eastren Armenie toun o Khoy an aw. The toun wis the steid o the famous Battle o Abaran agin the Turkis airmy on 21 Mey 1918 in the Turkis-Armenie War, whan the Turkis invasion o the new unthirlt Democratic Republic o Armenie wis turned aroond. An impressive monument tae the battle wis erectit in 1978 juist north o toun. Thir days, the toun haes 3 public education schuils an a muisical schuil. Aparan haes a rug an carpet factory as weel as a plant for dairy products. Geografie an cliamte Historically, Aparan is locatit in Nig canton o Ayrarat Province o the Kinrick o Armenie Mayor. Modren-day Aparan is biggit on the eastren slopes o Munt Aragats wi an elevation o 1880 metres abuin sea level. The toun is locatit 42 km north o Yerevan an 32 km north o the provincial caipital Ashtarak, on Armenie's main north-sooth road that connecks the Armenie caipital Yerevan wi the Georgie capital Tbilisi, passin throu the ceeties o Spitak an Vanadzor. Aparan haes an Alpine climate in general wi the influence o cauld semi-arid climate. the toun is characterizit wi snawy winters an mild humid simmers. The average temperatur is aroond -7°C in winter an 18°C in simmer. The annual precipitation amoont is atween 450-600 millimetres. Steids o Interest Aparan Basilica o the Holy Cross or Surb Neshan Basilica o Aapran, biggit in the 4t century. Monument tae the Battle o Abaran erectit in 1978. Mausoleum o General Drastamat Kanayan near the battle memorial, reburiet in Aparan on 28 Mey 2000. Aparan Alphabet pairk an the statue o the 12t-century Armenie scholar Mkhitar Gosh. References